Jinny Creek

De Jinny Creek is en üm un bi 15 Kilometer langen Beek in’n Distrikt Cayo von Belize, de in’n Belize River münnt. He dükert in verscheden Borns as Jinny Creek oder Tryntsje Strom op. Tryntsje Strom is wohrschienlich de plautdietsche Naam von de Mennisten, de in Spanish Lookout leevt.

De Born von’n Jinny Creek liggt an’n Westrand von Spanish Lookout (in de Neegd von Duck Run IV). Von dor flütt he na Süüdoosten merrn dör Spanish Lookout. Twüschen Iguana Creek un Duck Run I münnt he von links in’n Belize River, de sülvs later in de Karibische See flütt.

Dat Land an’n Loop von’n Jinny Creek weer bet in dat 20. Johrhunnert vör allen Oorwoold. Dat Holt is nu aver kumplett afhaut un dat Land warrt för de Bueree (Feller un Weiden) bruukt.
Kategorie:Stroom
Kategorie:Distrikt Cayo